नारी अगर शिक्षित होगी तो परिवार की देखभाल करने के काबिल बनेगी
रामगढ़िया गर्ल्स कॉलेज की एनएसएस यूनिट की ओर से लेक्चर का आयोजन
सिटीरिपोर्टर | लुधियाना
मिल्लरगंज स्थित रामगढिय़ा गर्ल्स कॉलेज की एनएसएस यूनिट द्वारा नारी और वातावरण विषय पर लेक्चर का आयोजन किया गया। प्रोजेक्ट डायरेक्टर ऑफ एटीएमए मोगा और नेचर ट्री फाउंडेशन के प्रधान डॉ. बलविंदर सिंह ने मुख्य प्रवक्ता के तौर पर हिस्सा लिया। कॉलेज प्रिंसिपल डॉ. इंद्रजीत कौर, काउंसिल के प्रधान रणजोध सिंह, सचिव जगतार सिंह और एनएसएस इंचार्ज ने मुख्य मेहमान का स्वागत किया। रणजोध सिंह ने कहा कि तेज रफ्तार वाले जीवन में हमें बहुत जल्दी कदम उठाने की जरूरत है। ताकि हम अपने कम होते कुदरती स्रोतों को बचा सकें तथा आने वाली पीढिय़ों को अच्छा जीवन दे सकें। डॉ.बलविंदर सिंह ने शिव कुमार बटालवी की कविता कुज रुख सुनाई। उन्होंने कहा कि नारी परिवार का आधार है। उन्होंने कहा कि अगर नारी शिक्षित होगी तो वो वातारण और परिवार को भी संभाल पाएगी। उन्होंने कुदरती जड़ी बूटियों के फायदों से भी सभी को अवगत करवाया। इस मौके पर कॉलेज की तरफ से चांद अरोड़ा, अमनदीप, हनीप तथा काजल को सम्मानित किया गया। सुल्तान ऑफ सेल्स में खिताब हासिल करने के लिए प्रेरित किया। कॉलेज प्रिंसिपल डॉ.इंदरजीत कौर ने विजेता स्टूडेंट्स को शुभकामनाएं दीं। उन्होंने कहा कि इस तरह के सेमिनार स्टूडेंट्स की जानकारी में इजाफा करते हैं। जगतार सिंह ने मुख्य मेहमान का धन्यवाद किया।
कॉलेज प्रिंसिपल डॉ. इंद्रजीत कौर ने मुख्य मेहमान का स्वागत किया।
hin_Deva hne_Deva bho_Deva hin_Deva hin_Deva